Tarybos reglamentas (EEB) Nr. 1555/84
1984 m. birželio 4 d.
iš dalies keičiantis Reglamentą (EEB) Nr. 3671/81 dėl tam tikrų Turkijos kilmės žemės ūkio produktų importo į Bendriją
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Reglamente (EEB) Nr. 3671/81 [1] nustatyta, kad kai Komisija pagal Reglamento (EEB) Nr. 1035/72 [2] 25 ir 25a straipsnius nustato kompensacinius mokesčius tam tikrų Turkijos kilmės vaisių ir daržovių importui, ji tuo pačiu metu vėl pradeda taikyti šiems produktams tokio pat dydžio muitus, kokie galiojo iki 1981 m. sausio 1 d.;
kadangi anksčiau nurodytos nuostatos taikymo pasekmė gali būti ta, kad tam tikrų produktų atveju Turkijai gali būti nustatyti didesni muitai nei tie, kuriuos nuo 1981 m. sausio 1 d. buvo susitarta taikyti visoms tiekiančiosioms valstybėms, kurios nėra narės, kurioms netaikomos jokios su importu į Bendriją susijusios specialios priemonės;
kadangi Reglamento (EEB) Nr. 3671/81 1 straipsnis turi būti atitinkamai pakeistas; kadangi be to reikia atsižvelgti į sąlygas, taikomas Turkijos kilmės importui pagal Asociacijos sutartį iki 1980 m. gruodžio 31 d.
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3671/81 1 straipsnis pakeičiamas taip:
"1 straipsnis
Kai Komisija pagal Reglamento (EEB) Nr. 1035/72 25 ir 25a straipsnius nustato kompensacinius mokesčius tam tikrų Turkijos kilmės vaisių ir daržovių importui, ji tuo pačiu metu vėl pradeda taikyti:
- Turkijos kilmės produktams, kuriems 1980 m. gruodžio 31 dieną nebuvo taikomi pagal Asociacijos sutartį numatyti preferenciniai tarifai - muitus, taikomus valstybėms, kurios nėra narės, pagal didžiausio palankumo režimą,
- Turkijos kilmės produktams, kuriems taikomos specialios priemonės pagal Asociacijos sutartį - Bendrajame muitų tarife nustatytas muitas, šiuo metu taikomas šalims pagal didžiausio palankumo režimą, sumažintas pagal 1980 m. gruodžio 31 dieną galiojusios preferencijų sistemos nuostatas."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1984 m. birželio 4 d.